MASTER ปลื้มเปิดจอง IPO วันแรกกระแสดีเกินคาด
“มาสเตอร์ สไตล์” หรือ MASTER ปลื้มเปิดจอง IPO วันแรกกระแสตอบรับดีเกินคาด ตอกย้ำความเชื่อมั่นนักลงทุน เดินหน้าขยายธุรกิจ หนุนผลงานโตต่อเนื่อง
MASTER ปลื้มเปิดจอง IPO วันแรกกระแสตอบรับดีเกินคาด ตอกย้ำความเชื่อมั่นนักลงทุน
17 ม.ค. 2566

บริษัท มาสเตอร์ สไตล์ จำกัด (มหาชน) หรือ MASTER กระแสตอบรับดีเกินคาด หลังเปิดจองหุ้นไอพีโอครั้งแรก วันที่ 17-19  ม.ค. 66 จำนวน 65 ล้านหุ้น ราคาหุ้นละ 46 บาท ด้านนายสมภพ กีระสุนทรพงษ์ กรรมการผู้อำนวยการ บริษัทหลักทรัพย์ ฟินันเซีย จำกัด (มหาชน) หรือ FSS พร้อมด้วย นายพายุพัด มหาผล กรรมการผู้จัดการ ฝ่ายวาณิชธนกิจ บริษัทหลักทรัพย์ หยวนต้า (ประเทศไทย) จำกัด เปิดเผยว่า นักลงทุนสนใจจองซื้อเข้ามาอย่างหนาแน่น แสดงถึงความเชื่อมั่นต่อธุรกิจ โรงพยาบาลมาสเตอร์พีช ซึ่งเป็นผู้นำระดับแนวหน้าด้านศัลยกรรมความงามครบวงจรของไทย ที่ได้รับความไว้วางใจจากลูกค้าทั้งในประเทศและต่างประเทศ
นางสาวเดือนพรรณ ลีลาวิวัฒน์ กรรมการผู้จัดการ บริษัท ไพโอเนีย แอดไวเซอรี่ จำกัด เปิดเผยว่า ผลการดำเนินงานของ MASTER เติบโตอย่างก้าวกระโดด สอดคล้องกับการเป็นโรงพยาบาลศัลยกรรมอันดับหนึ่งของลูกค้า ส่งผลให้เกิดการบอกต่อของลูกค้าอย่างต่อเนื่อง
ด้านนายแพทย์ระวีวัฒน์ มาศฉมาดล ประธานเจ้าหน้าที่บริหาร MASTER ได้ประกาศแผนระดมทุนเพื่อขยายธุรกิจ ใช้ปรับปรุงอาคารและห้องผ่าตัดบนพื้นที่โรงพยาบาลเดิม รวมถึงจัดซื้อเครื่องมือและอุปกรณ์ทางการแพทย์สำหรับการศัลยกรรม (Surgery), การปลูกผมและดูแลเส้นผม (Hair), บริการดูแลผิวพรรณและเลเซอร์ (Skin), ขยายพื้นที่ศูนย์บริการ เช่น ศูนย์ดูแล, เส้นผม, ศูนย์ดูดไขมัน, ศูนย์ตา และศูนย์สุขภาพชาย
ส่วนนางสาวลภัสรดา เลิศภานุโรจ รองประธานเจ้าหน้าที่บริหาร MASTER เปิดเผยถึง ฐานะทางการเงินของบริษัทมีความแข็งแกร่ง และมีผลงานโตต่อเนื่อง ในปี 62 มีรายได้จากการประกอบกิจการโรงพยาบาล จำนวน 414.03 ล้านบาท คิดเป็นอัตราการเติบโต 47.59%, ปี 63 จำนวน 611.06 ล้านบาท คิดเป็นอัตราการเติบโต 7.93%  และ ปี 64 จำนวน 659.51 ล้านบาท คิดเป็นอัตราการเติบโต 133.99%
ขณะที่งวด 9 เดือน (สิ้นสุด 30 ก.ย.65) มีรายได้ 1,011.14 ล้านบาท กำไรสุทธิ 222.22 ล้านบาท และมีอัตรากำไรสุทธิ 21.86% ทั้งนี้มาจากการบริหารต้นทุนได้ดี